เรื่องร้องเรียน: จะขอความกรุณาทีมงานรับเรื่องประสานงานและดำเนินการเกี่ยวกับความปลอดภัยของการใช้ทางเท้าบน "ถนนประชาราษฎร์สาย 2" ให้มีการตรวจตราและบังคับใช้กฎหมายให้มีการลงโทษผู้ขับขี่รถมอเตอร์ไซค์บนทางเท้าที่เคร่งครัดขึ้นกว่านี้ได้ไหมคะ  ตอนนี้ทั้งวิน ไรเดอร์ และชาวบ้านมักจะขับขี่บนฟุตบาทกันเป็นประจำโดยไม่สนใจคนเดินเท้า รวมทั้งทำให้ฟุตบาทพังเกือบตลอดแนวถนนทั้งเส้นด้วย พอเข้าฤดูฝนแล้วฟุตบาทเดินยากมากๆ ค่ะ  ล่าสุดระหว่างเดินบนทางเท้าก็โดนผู้ที่ขี่มอเตอร์ไซค์มาเฉี่ยว และพอเขาเห็นว่าตัวเองโดนถ่ายคลิปเป็นหลักฐานเลยขับย้อนกลับมาหาเรื่องพูดจาข่มขู่คุกคามให้ลบคลิปอีก เลยอยากขอความช่วยเหลือเกี่ยวกับเรื่องการบังคับใช้กฎหมายที่เคร่งครัดกว่านี้เพื่อความปลอดภัยของคนใช้ทางเท้าบริเวณถนนประชาราษฎร์สาย 2 ด้วยน่ะค่ะ
การดำเนินการของเจ้าหน้าที่: เจ้าหน้าที่เทศกิจเขตบางซื่อ ชุดกิจการพิเศษ แก้เหตุร้องเรียน รถจักรยานยนต์ขับขี่บนทางเท้า ถนนประชาราษฎร์สาย 2      -  ตรวจสอบแล้ว ได้ประชาสัมพันธ์ ทำความเข้าใจ วินรถจักรยานยนต์ ในละแวกใกล้เคียง ไรเดอร์ส่งสินค้า จะได้นำป้ายห้ามขับขี่บนทางเท้า ติดตั้ง           และจะได้ตรวจสอบกวดขันอย่างต่อเนื่องต่อไป    -  เพื่อความ สะดวก ปลอดภัย กับประชาชน ผู้ใช้ทางเท้า ในการสัญจรไปมา
ความเห็นของผู้แจ้ง: ขอบคุณสำหรับความรวดเร็วในการจัดการ อย่างไรก็ตามอยากให้ทางเจ้าหน้าที่คอยตรวจตราเป็นระยะและวางมาตรการเพื่อไม่ให้เกิดปัญหาขึ้นอีกนะคะ
พื้นที่: แขวงบางซื่อ เขตบางซื่อ กรุงเทพมหานคร